เรื่องร้องเรียน (ร้องเรียน) วันที่ 2023-07-15 19:17:34 — แขวงนวลจันทร์ เขตบึงกุ่ม กรุงเทพมหานคร
ถ้าเขตบึงกุ่มยังแก้ไขปัญหานี้ไม่ได้ ขอยื่นเรื่องกับทางอาจารย์ชัชชาติ หรือไม่ก็สส.เขต เพราะทั้งเสียงในปั๊มน้ำมัน ทั้งเสียงร้านอาหารหน้าปากซอย ทั้งเสียงล้างจานหลังอพาทเม้นของร้านอาหาร ยังไม่รวมตอนร้านอาหารขายของเก่าขวดเบียร์ลังเบียร์ช่วงเที่ยงคืนอีกนะ และยังมีร้านอาหารข้างปั๊มน้ำมันที่อยู่ติดกับธนาคารไทยพาณิชสาขานวลจันทร์ปากซอยนวลจันทร์46อีก นี่มันเวลาจะตี2แล้ว พื้นที่สถนนนวลจันทร์มันไม่ควรใช้เสียงด้วยซ้ำเพราะมันเป็นเขตชุมชน หมู่บ้านเยอะ คนอาศัยกันเยอะ แม้เเต่นวลจันทร์สเตชั่นเอง เขาก็ยังคุมเรื่องเสียงได้ หมู่บ้านรอบข้างก็ไม่ได้มีปัญหา เพราะส่วนใหญ่บ้านแต่ละหลังปิดกระจก แต่นี่มันแค่ห้องเช่า เสียงเข้าห้อง 100% เต็ม ขอคุณภาพชีวิตของคนที่ต้องการพักผ่อนกลางคืนด้วยเถอะ เขาขายได้อาหารอะ เขาทำธุระกิจได้ ถ้าหากเข้าอยากเปิดเพลงเครื่องเสียง ก็เปิดได้ สัก 2-3 ทุ่มนี่ควรปิดได้เเล้ว ไม่ใช่ว่าเสาร์-อาทิตย์ คิดว่าคนหยุดงานกันแบบนี้ไม่ได้ เสาร์-อาทิตย์คือวันพักผ่อนของคนที่ทำงานเหนื่อยมาทั้งอาทิตย์ ก็อยากนอนพักให้เต็มอิ่ม ตื่นเช้าสดชื่นบ้าง หยุดแค่วันอาทิตย์วันเดียวเอง เราทนกับเรื่องเสียงมาตลอด พยายามนับ 1-10 ไม่คิดอะไร เเต่บางครั้งมันก็ไม่ไหว ทั้งในปั๊มน้ำมัน ทั้งร้านอาหารได้ลูกค้า ได้ความสนุก ได้เงิน ได้ทำธุระกิจ แต่ผู้พักอาศัยรอบข้างได้ความเดือดร้อนจากเรื่องการใช้เสียง ตี 2 มันไม่ใช่เวลามาเปิดหมอลำ เปิดเพลงใส่เครื่องเสียง บางทีมันหลับแล้วก็สดุ้งตื่นกลางดึก  หรือว่าคำพูดของคนจนๆ ที่มาสู้ชีวิตหาเช้ากินค่ำ มันไม่ได้มีความหมายเหมือนเสียงของคนรวย ได้ครับงั้นผมขอเเจ้งเรื่องไปทาง สส.เขตที่ดูแลพื้นที่บึงกุ่มแล้วกัน เรื่องน่าจะคืบหน้าและน่าจะจัดการได้เร็วกว่าสำนักงานเขตบึงกุ่ม หลายๆ คนเคยเเจ้งเรื่องนี้ เเละเป็นเรื่องเดียวกันให้แก้ไขไปแล้ว แก้ไขได้อยู่ไม่กี่วัน ก็กลับมาเป็นเหมือนเดิมอีก